Nordjyderne kan se frem til endnu en dag i solskin. En del skyer ligger fra morgenstunden spredt ud over Nordjylland, men det vil ikke tage så lang tid, før solens stråler vil kaste sig igennem. Det vil blæse en smule i løbet af i dag. Ved Aalborg vil der fra morgenstunden være en blæst på op mod seks meter i sekundet, mens der ved Vestkysten også vil opleves en frisk vind. Varmegraderne vil, på grund af den friske vestenvind, føles lidt koldere. Temperaturerne vil ind over land nå op 18-20 grader, mens det ved øst, omkring Blokhus og Hjørring, vil blive en anelse køligere. Her kan de forvente op til 16-17 grader og vind. Det solrige vejr vil også dominere i aftentimerne, og formentlig vil de højtliggende skyer blive erstattet af et lavere skydække, så nordjyderne i morgen kan stå op til lavere skyer og endnu en solskinsdag.
Endnu en dag med solskin på programmet i Nordjylland.